turjo4nis/wikipedia-bn-dump-20250701 huggingface dataset:
নিরঞ্জন মুখোপাধ্যায়

নিরঞ্জন মুখোপাধ্যায় (১৮৩৫ – ২ মার্চ ১৯২৩) ছিলেন একজন বাঙালি লেখক, দুষ্প্রাপ্য জিনিসের সংগ্রাহক। সংস্কৃত ও ফরাসি উভয় ভাষাতেই ব্যুৎপত্তি থাকার জন্য মৌলবী মুখুয্যে নামে আখ্যায়িত হয়েছিলেন।

জন্ম ও প্রারম্ভিক জীবন
নিরঞ্জন মুখোপাধ্যায়ের জন্ম ১৮৩৫ খ্রিস্টাব্দে  ব্রিটিশ ভারতের অধুনা  উত্তরপ্রদেশের বারাণসীতে মাতামহ সূর্যকুমার ঠাকুরের বাড়িতে। তার আদি পৈতৃক নিবাস ছিল অধুনা  উত্তর চব্বিশ পরগনা জেলার  ভাটপাড়ায় (পূর্ব নাম ভট্টপল্লীতে)। পিতা জগন্মোহন (বা পরমানন্দ) মুখোপাধ্যায় পাথুরিয়াঘাটা ঠাকুরবাড়ির ঘর-জামাই ছিলেন। সমাজ সংস্কারক  রাজা দক্ষিণারঞ্জন মুখোপাধ্যায় ছিলেন তার বৈমাত্রেয় ভ্রাতা। সংস্কৃত ও ফরাসি ভাষায় তার ব্যুৎপত্তি ছিল। কলকাতায় হিন্দু কলেজের শিক্ষা সমাপ্ত করে তিনি কাশীধামে যান। সেখানে হিন্দি ও উর্দু ভাষা শেখেন। ইংরাজী ভাষাতেও পারঙ্গম হন। সংস্কৃত ও ফরাসি ভাষায় কিছু গ্রন্থ রচনা করেন। উর্দু, ফরাসি ভাষায় তিনি ব্যুৎপন্ন ছিলেন বলে তার পিতামহ ভৈরবচন্দ্র তাকে মৌলবী মুখুয্যে নামে আখ্যায়িত করেন।

কর্মজীবন
নিরঞ্জন কিছুদিন কলকাতার ওরিয়েন্টাল গ্যাস কোম্পানির দেওয়ানের পদে কাজ করেন। পরে ব্রিটিশ সরকারের অধীনে ডেপুটি ম্যাজিস্ট্রেট পদে কৃষ্ণনগর, যশোহর এবং পূর্ণিয়ায় কাজ করেন। ১৮৬৬ খ্রিস্টাব্দে প্রথমে রেওয়াজ মহারাজের সেক্রেটারি হন, পরে পদোন্নতিতে দেওয়ান হন। ১৮৭৫ খ্রিস্টাব্দে প্রিন্স অফ ওয়েল্স ( পরবর্তীতে সপ্তম এডওয়ার্ড হন) ভারতবর্ষে এলে তার অনুচরসহ ভারত-ভ্রমণে সঙ্গী হন। ব্রহ্মদেশের শেষ রাজা থিরোর রাজত্বকালে তিনি বর্মা সফর করেন। তবে অধিকাংশ সময়েই তিনি বারাণসীতে থাকতেন। ভ্রমণের সময় দুষ্পাপ্য যা কিছু পেতেন তা সংগ্রহ করতেন। প্রখ্যাত পুরাতত্ত্ব এবং প্রত্নতত্ত্ববিদ রাজেন্দ্রলাল মিত্র ছিলেন তার ঘনিষ্ঠ ও প্রিয় বন্ধু। বারাণসী থেকে বন্ধুর অনুরোধে নিরঞ্জন  এশিয়াটিক সোসাইটির জন্ম বহু দুষ্প্রাপ্য পুঁথি সংগ্রহ করেছেন। তার অনেক দুষ্প্রাপ্য সংগ্রহের মধ্যে ছিল বাবরের তরবারি। ইংল্যান্ডের সম্রাটকে তিনি তরবারিটি উপহার দেন। কয়েকটি গ্রন্থও তিনি রচনা করেছেন। তার মধ্যে উল্লেখযোগ্য হল-
 ভারতবর্ষীয় রাজদর্পন
 কাশীনরেশগণের ইতিহাস  (১৮৭৫)

মৃত্যু
নিরঞ্জন মুখোপাধ্যায় ১৯২৩ খ্রিস্টাব্দের ২ মার্চ পরলোক গমন করেন।

তথ্যসূত্র 

১৮৩৫ -এ জন্ম
১৯২৩ -এ মৃত্যু
উত্তর চব্বিশ পরগনা জেলার ব্যক্তি
 বিষয়শ্রেণী: বাঙালি লেখক  
 ভারতীয় লেখক
আলসিসার

আলসিসার হল ভারতের পশ্চিম সীমান্ত রাজ্য রাজস্থানের  ঝুনঝুনু জেলার উত্তর-পশ্চিম অংশের (যা শেখাওয়াতী অঞ্চলের) একটি ছোট শহর। শহরের চারপাশের এলাকাটি শুষ্ক আধা মরুময়। এই স্থানটিতে তাপমাত্রা গ্রীষ্মকালের ৪৮ ডিগ্রি সেলসিয়াস এবং শীতকালে শূন্যের নিচে সীমিত থাকে।

শেখাবতীর অন্যান্য স্থানের মতো আলসিসারও দুর্গ, হাভেলি এবং সেনোটাফ তথা স্মৃতিস্তম্ভের জন্য বিখ্যাত ।

ভূগোল 
আলসিসার এর অবস্থানের অক্ষাংশ ও দ্রাঘিমাংশ হল যথাক্রমে 28.32° উত্তর 75.28° পূর্ব।  সমুদ্রতল হতে এর গড় উচ্চতা ২৭৯ মিটার (৯১৫ ফুট)। আলসিসার ঝুনঝুনু জেলা সদর থেকে ২২ কিমি এবং রাজ্যের রাজধানী জয়পুর থেকে ১৯৪ কিমি দূরে অবস্থিত।

ম্যাগনেটিক ফিল্ডস মিউজিক ফেস্টিভ্যাল 
জনপ্রিয় ম্যাগনেটিক ফিল্ডস মিউজিক ফেস্টিভ্যাল প্রতি বছর আলসিসার প্রাসাদে আয়োজিত হয়, এবং এতে সারা বিশ্বের নানা সঙ্গীতজ্ঞদের পরিবেশনা দেখা যায়, অংশগ্রহণকারীরা মরুভূমিতে ক্যাম্পিং করে।

আগ্রহের জায়গা 

 সত্য নারায়ণ জি কা মন্দির
 শ্রী রাণী সতী জি কা মন্দির
 আলসিসার মহল (আলসিসার দুর্গ)
 কাটারুকা কি হাভেলি।
 শ্রী লাল বাহাদুর মাল কি হাভেলি
 তেজপাল ঝুনঝুনুওয়ালা কি হাভেলি
 রামজাস ঝুনঝুনুওয়ালা কি হাভেলি
 লাখা কা কি হাভেলি
 মাহালি দত্ত খৈতান হাভেলি
 জোড়ে কা বালাজি মন্দির
 বাস স্ট্যান্ড পার্ক
 অর্জুন রাম খেতান হাভেলি
 ঠাকুর ছোটু সিং এর সেনোটাফ
 সত্য নারাইন মন্দির
 পুনিয়া হাভেলি
 পঞ্চায়েত সমিতি
 আলসিসার গেট
 গোপীনাথজির মন্দির
 চৌক ভালে বালাজী মন্দির
 মাতাজির মন্দির
 চৌহানো কি হাভেলি
 শ্যাম বাবা কা মন্দির
 জুঝার জি কা মন্দির

তথ্যসূত্র 

উইকিউপাত্তে স্থানাঙ্ক আছে
ঝুনঝুনু জেলার শহর ও নগর
সুরেশ দত্ত

সুরেশ দত্ত হলেন একজন ভারতীয় পুতুল শিল্পী, পাপেট থিয়েটার তথা পুতুল নাট্য ব্যক্তিত্ব। কলকাতায় পুতুল নাচের দল- 'কলকাতা পাপেট থিয়েটার'-এর প্রতিষ্ঠাতা তিনি। তিনি নাট্যবিভাগে পুতুলনাচ /মূকাভিনয়/চিরাচরিত অন্যান্য নাট্যশৈলির জন্য ১৯৮৭ খ্রিস্টাব্দে সংগীত নাটক অকাদেমি পুরস্কার এবং শিল্পকলায় অবদানের জন্য ২০০৯ খ্রিস্টাব্দে দেশের সর্বোচ্চ চতুর্থ বেসামরিক পুরস্কার পদ্মশ্রী লাভ করেন।

জন্ম ও প্রারম্ভিক জীবন 
সুরেশ দত্তের জন্ম ব্রিটিশ ভারতের অধুনা বাংলাদেশের তৎকালীন ফরিদপুর জেলার হুতসিবাড়ি গ্রামে। পিতা শশীভূষণ দত্ত ও মাতা শিশুবালা দত্ত। দেশভাগের সময় ভাইবোনেদের নিয়ে চলে আসেন কলকাতায়। উদ্বাস্তু জীবনসংগ্রামের দিন অতিবাহিত করার সময় কলকাতার চিলড্রেনস লিটল থিয়েটারের (সিএলটি) প্রতিষ্ঠাতা সময় চৌধুরীর সংস্পর্শে আসেন। তারই উৎসাহে তিনি তৈরি করেন অবন পটুয়া, মিঠু, ডিডো। ইতোমধ্যে ভারতনাট্যম, এবং মণিপুরি নাচ ও খেয়ালের তালিম নেন যথাক্রমে উদয়শঙ্কর এবং তারাপদ চক্রবর্তীর কাছে। যাত্রা শিল্পী ফণীভূষণের কাছে অভিনয়ের পাঠ নেন এবং বালকৃষ্ণ মেননের কাছে কথাকলি শেখেন। ১৯৬২ খ্রিস্টাব্দে ভারত সরকারের শিক্ষা বিভাগের এক স্কলারশিপ নিয়ে রাশিয়া যান। সেখানে রাশিয়ান পুতুলশিল্পী সের্গেই ওব্রেজটসভের কাছে পুতুলবিদ্যায় এক বৎসর প্রশিক্ষণ নেন।

কর্মজীবন 
রাশিয়া থেকে দেশে ফিরে ১৯৬৩ খ্রিস্টাব্দে 'চিলড্রেনস লিটল থিয়েটার'-এর বালকৃষ্ণ মেননের অধীনে সহকারী নৃত্য পরিচালক হিসাবে কাজ করতে থাকেন। পাশাপাশি তিনি পোশাক ও সেট ডিজাইনও করতে থাকেন।

এক দশক পরে, তিনি ১৮৭৩ খ্রিস্টাব্দে তিনি নিজের পুতুল নাচের দল কলকাতা পাপেট থিয়েটার তৈরি করেন। নিজের স্ত্রীসহ সঙ্গে পান খালেদ চৌধুরী, তাপস সেন, প্রতাপচন্দ্র চন্দ্র, উৎপল দত্ত, ভি বালসারার মতো কয়েকজন বিশিষ্ট জনকে। শুরু হয় নতুন পুতুল নাটকের প্রদর্শন যার মধ্যে উল্লেখ্য হল, আলাদীন, রামায়ণ, মা, ছোটদের জন্য ইচ্ছাপূরণ, দত্যি দানা, নতুন জীবন, কালো হীরে, সীতা, আজব দেশ। বেশ কিছু পুতুল নাটক নিয় একাধিক বার ঘুরে এসেছে নানা দেশ। চল্লিশ বৎসরের কর্মজীবনে ইতোমধ্যেই তিনি তিন হাজারের বেশি পুতুল নাচের প্রদর্শনী করেছেন।    পুতুল নাচের পাশাপাশি নাটকের মঞ্চ তৈরিতে সুরেশ দত্তের প্রবল আগ্রহ ছিল। প্রথমে  উৎপল দত্তের নাটক কল্লোল-এর সেট তৈরি করেন। এতেই নাট্য জগতে প্রবল সাড়া পড়ে যায়। তারপর একেএকে টিনের তলোয়ার, এন্টনি কবিয়াল, নাম জীবন, পান্নাবাঈ, মাধব মালঞ্চী কইন্যা, নৈশ ভোজ-এর মতো নাটকের মঞ্চ নির্মাণ তাঁর হাতেই হয়েছিল। আবার কলামন্দির থেকে জ্ঞান মঞ্চ, উত্তম মঞ্চ থেকে শরৎ সদন— কলকাতার বহু স্থায়ী মঞ্চ নির্মাণের পিছনে রয়েছে তাঁর ভাবনা ও উৎসাহ।

সম্মাননা 
তিনি ১৯৮৭ খ্রিস্টাব্দে সুরেশ দত্ত সংগীত নাটক অকাদেমি পুরস্কার লাভ করেন। পুতুলশিল্পে তাঁর অবদানের জন্য ২০০৯ খ্রিস্টাব্দে ভারত সরকার তাকে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে। ১৯৭৫ খ্রিস্টাব্দ হতেই কলকাতা বেতার ও দুরদর্শনে খ্যাতিমান হরবোলা তথা মিমিক শিল্পী সুনীল আদক তার কলকাতা পাপেট থিয়েটারের সঙ্গে যুক্ত ছিলেন।

আরো দেখুন 

 কলকাতা পাপেট থিয়েটার
 সের্গেই ওব্রতজভ

তথ্যসূত্র 

জীবিত ব্যক্তি
সংগীত নাটক অকাদেমি পুরস্কার প্রাপক
পশ্চিমবঙ্গের শিল্পী
জন্মের বছর অনুপস্থিত (জীবিত ব্যক্তি)
শিল্পকলায় পদ্মশ্রী প্রাপক
পঞ্চবাধা

পঞ্চবাধা হলো বৌদ্ধ ঐতিহ্যে মানসিক কারণ হিসেবে চিহ্নিত যা ধ্যান এবং দৈনন্দিন জীবনে অগ্রগতিতে বাধা দেয়। থেরবাদ ঐতিহ্যে, বাধাগুলিকে বিশেষত ধ্যান অনুশীলনের মধ্যে ঝাঁনা বাধা হিসাবে চিহ্নিত করা হয়। মহাযান ঐতিহ্যে, পঞ্চ বাধাকে সমথ ধ্যানের বাধা হিসেবে চিহ্নিত করা হয়েছে।

সমসাময়িক অন্তর্দৃষ্টি ধ্যান গুরুরা মননশীল ধ্যানের বাধা হিসেবে পঞ্চবাধাকে চিহ্নিত করেন।

বাধাসমূহ 
পাঁচটি বাধা হলো:

 ইন্দ্রিয়গত ইচ্ছা (কামচাঁদ): দৃষ্টি, শব্দ, ঘ্রাণ, স্বাদ এবং শারীরিক অনুভূতি এই পাঁচটি ইন্দ্রিয়ের মাধ্যমে আনন্দের সন্ধান করা।
 মন্দ ইচ্ছা (ব্যাপাদ): শত্রুতা, বিরক্তি, ঘৃণা ও তিক্ততার অনুভূতি।
 আলস্য ও জড়ত্ব (থীন-মিদ্ধ): অল্প বা কোন প্রচেষ্টা বা একাগ্রতা ছাড়া অর্ধ-হৃদয়মূলক কর্ম।
 অস্থিরতা ও উদ্বেগ (ঔদ্ধত্য-কুক্কুচ্চ): মনকে শান্ত করতে এবং নিজের শক্তিকে ফোকাস করতে অক্ষমতা।  
 সন্দেহ (বিচিকিৎসা): নিজের ক্ষমতার প্রতি বিশ্বাস বা বিশ্বাসের অভাব।

আরও দেখুন 
 তণহা 
 আসব

তথ্যসূত্র

উৎস
 
 
 
 
 
  A general on-line search engine for the PED is available at .

আরও পড়ুন

বহিঃসংযোগ
 Dealing with the Five Hindrances, by Sayalay Susila
What are the Five Hinderances?

বৌদ্ধ দার্শনিক ধারণা
বৌদ্ধ ধ্যান
নারীর প্রতি বৈষম্য বিলোপের ঘোষণা

নারীর প্রতি বৈষম্য বিলোপের ঘোষণা জাতিসংঘের সাধারণ পরিষদ কর্তৃক জারি করা একটি মানবাধিকার ঘোষণা, যা নারীর অধিকার সম্পর্কে রূপরেখা দেয়। ইংরেজিতে এটি ডিক্লারেশন অভ দি এলিমিনেশন অফ ডিসক্রিমিনেশন এগেইনস্ট উইমেন (), বা সংক্ষেপে ডি-ই-ডি-এ-ডব্লিউ () নামে পরিচিত। জাতিসংঘের সাধারণ পরিষদ ঘোষণাটি ১৯৬৭ সালের ৭ই নভেম্বরে গ্রহণ করে। ঘোষণাটি আইনত বাধ্যতামূলক ১৯৭৯ নারীর প্রতি সকল প্রকার বৈষম্য বিলোপ সনদ (কনভেনশন অন দি এলিমিনেশন অভ অল ফর্মস অভ ডিসক্রিমিনেশন এগেইনস্ট উইমেন, সংক্ষেপে সিইডিএডব্লিউ)-এর একটি গুরুত্বপূর্ণ পূর্বসূরী ছিল। এর উদ্দেশ্য ছিল বিশেষ করে নারীর অধিকার রক্ষার জন্য লৈঙ্গিক সমতা প্রতিষ্ঠা করা। ১৯৬৭ সালে নারীর মর্যাদা বিষয়ক জাতিসংঘ কমিশন (কমিশন অন দ্য স্ট্যাটাস অফ উইমেন) এর খসড়া রচনা করেছিলেন। এই ঘোষণার নীতি বাস্তবায়নের জন্য নারীর প্রতি সকল প্রকার বৈষম্য বিলোপ সনদ রচিত হয় এবং ১৯৮১ সালের ৩রা ডিসেম্বরে তা কার্যকর করা হয়।

সারসংক্ষেপ 
ঘোষণাটি মানবাধিকারের সর্বজনীন ঘোষণার কাঠামো অনুসরণ করেছে এবং এতে একটি প্রস্তাবনাসহ এগারোটি অনুচ্ছেদ রয়েছে।

অনুচ্ছেদ ১ ঘোষণা করে যে নারীর প্রতি বৈষম্য "মৌলিকভাবে অন্যায় এবং মানব মর্যাদার বিরুদ্ধে অপরাধ"। "বৈষম্য"কে সংজ্ঞায়িত করা হয়নি।

অনুচ্ছেদ ২ নারীর প্রতি বৈষম্যকারী আইন ও প্রথার বিলুপ্তি, আইনের অধীনে সমতাকে স্বীকৃত করার জন্য এবং রাষ্ট্রগুলিকে বৈষম্যের বিরুদ্ধে বিদ্যমান জাতিসংঘের মানবাধিকার ধারাগুলিকে অনুমোদন ও বাস্তবায়নের আহ্বান জানিয়েছে।

অনুচ্ছেদ ৩ নারীর প্রতি কুসংস্কার দূর করতে জনশিক্ষার আহ্বান জানিয়েছে।

অনুচ্ছেদ ৪ নারীদের ভোট দেওয়ার অধিকার এবং সরকারি পদ চাওয়ার অধিকারসহ পূর্ণ নির্বাচনী অধিকার ভোগ করার আহ্বান জানিয়েছে।

অনুচ্ছেদ ৫ নারীদের তাদের জাতীয়তা পরিবর্তনের জন্য পুরুষদের সমান অধিকারের আহ্বান জানায়।

অনুচ্ছেদ ৬ নারীদের নাগরিক আইনে পূর্ণ সমতা ভোগ করার আহ্বান জানিয়েছে, বিশেষ করে বিবাহ এবং বিবাহবিচ্ছেদের বিষয়ে, এবং বাল্যবিবাহকে অবৈধ ঘোষণা করার আহ্বান জানিয়েছে।

অনুচ্ছেদ ৭ ফৌজদারি শাস্তির ক্ষেত্রে লিঙ্গ বৈষম্য দূর করার কথা বলা হয়েছে।

অনুচ্ছেদ ৮ রাষ্ট্রগুলিকে নারীদের সমস্ত ধরনের মানবপাচার এবং নারীদের পতিতাবৃত্তির শোষণের বিরুদ্ধে লড়াই করার আহ্বান জানিয়েছে৷

অনুচ্ছেদ ৯ লিঙ্গ নির্বিশেষে শিক্ষার সমান অধিকার নিশ্চিত করার আহ্বান জানায়।

অনুচ্ছেদ ১০ কর্মক্ষেত্রে সমান অধিকারের জন্য আহ্বান জানায়, যার মধ্যে রয়েছে কর্মসংস্থানে বৈষম্যলোপ, সমান কাজের জন্য সমান বেতন এবং বেতনসহ মাতৃত্বকালীন ছুটি।

অনুচ্ছেদ ১১ রাষ্ট্রগুলিকে ঘোষণার নীতিগুলিকে বাস্তবায়নের আহ্বান জানিয়েছে।

আরও দেখুন 
 নারীর প্রতি সকল প্রকার বৈষম্য বিলোপ সনদ (কনভেনশন অন দি এলিমিনেশন অভ অল কাইন্ডস অভ ডিসক্রিমিনেশন এগেইনস্ট উইমেন, সংক্ষেপে সিইডিএডব্লিউ)
 নারীর মর্যাদা বিষয়ক জাতিসংঘ কমিশন (ইউনাইটেড নেশনস কমিশন অন দ্য স্ট্যাটাস অব উইমেন)
 নারী অধিকার

তথ্যসূত্র

বহিঃসংযোগ 

 নারীর প্রতি বৈষম্য বিলোপের ঘোষণা
 সিইডিএডব্লিউ এর ইতিহাস

নারী অধিকার দলিল
জাতিসংঘ সাধারণ পরিষদে গৃহীত প্রস্তাব
আনুষ্ঠানিক ঘোষণা
১৯৬৭-এ আইন
১৯৬৭-এ জাতিসংঘ
১৯৬৭-এ নারী ইতিহাস
নভেম্বর ১৯৬৭-এর ঘটনা
মোস্তফা মোহাম্মদ (ফুটবলার)

মোস্তফা মোহাম্মদ আহমেদ আবদুল্লাহ (; জন্ম ২৮ নভেম্বর ১৯৯৭) একজন মিশরীয় পেশাদার ফুটবলার যিনি লিগ ১ ক্লাব নান্টেস এবং মিশর জাতীয় দলের হয়ে স্ট্রাইকার হিসেবে খেলেন।

আন্তর্জাতিক ক্যারিয়ার

যুব 
মোহাম্মদ মিশর অনূর্ধ্ব-২০ দল এবং মিশর অনূর্ধ্ব-২৩ দল উভয়ের হয়েই খেলেছেন, ২০১৯ আফ্রিকা অনুর্ধ্ব-২৩ কাপ অফ নেশনস- এ মিশরের প্রতিনিধিত্ব করেছেন, গ্রুপ পর্বে মালির বিপক্ষে মিশরের প্রথম গোলে ১–০ গোলে জয় পেয়েছেন। তিনি তার পরের দুটি ম্যাচে গোল করেন, ঘানার বিপক্ষে ৩–২ জয়ে একটি গোল এবং ক্যামেরুনের বিরুদ্ধে ২–১ জয়ে দুটি গোল, মিশর ফাইনালে আইভরি কোস্টকে ২–১ গোলে পরাজিত করে তাদের প্রথম শিরোপা জিতেছিল। টুর্নামেন্টের গোল্ডেন বুট জিতেছেন মোহাম্মদ।

জাতীয় 
২৩ মার্চ ২০১৯-এ, মোহাম্মদ আফ্রিকা কাপ অফ নেশনস বাছাইপর্বের মিশর জাতীয় দলের হয়ে অভিষেক করেন, নাইজারের বিরুদ্ধে ১-১ অ্যাওয়ে ড্রতে। ৫ সেপ্টেম্বর ২০২১-এ, ২০২২ ফিফা বিশ্বকাপের যোগ্যতা অর্জনে গ্যাবনের বিরুদ্ধে ১–১ ড্রয়ে তিনি তার প্রথম জাতীয় দলে আন্তর্জাতিক গোল করেন।

ব্যক্তিগত জীবন 
২০২১ সালের ২৩ জুলাই মোহামেদ তার স্ত্রীর সাথে তার বিবাহ উদ্‌যাপন করেন।

সাফল্য 
জামালেক
 মিশর কাপ: ২০১৯
 মিশরীয় সুপার কাপ: ২০১৯–২০
 ক্যাফ সুপার কাপ: ২০২০
 ক্যাফ চ্যাম্পিয়নস লিগ রানার্স-আপ: ২০১৯–২০

মিশর অনূর্ধ্ব-২৩
 আফ্রিকা অনূর্ধ্ব-২৩ কাপ অব নেশন্স: ২০১৯

মিশর
 আফ্রিকা কাপ অব নেশন্স রানার্স-আপ: ২০২১

স্বতন্ত্র
 আফ্রিকা অনূর্ধ্ব-২৩ কাপ অব নেশন্স গোল্ডেন বুট: ২০১৯

তথ্যসূত্র

বহিঃসংযোগ

 
 
 
 
 

১৯৯৭-এ জন্ম
জীবিত ব্যক্তি
গিজার ফুটবলার
মিশরীয় পুরুষ ফুটবলার
পুরুষ ফুটবল ফরোয়ার্ড
জামালেক এসসি খেলোয়াড়
তান্তা এসসি খেলোয়াড়
গালাতাসারায় ফুটবল ক্লাবের ফুটবলার
ফুটবল ক্লাব নাঁতের খেলোয়াড়
মিশরীয় প্রিমিয়ার লিগের খেলোয়াড়
সুপার লিগের খেলোয়াড়
লিগ ১-এর খেলোয়াড়
মিশরীয় প্রবাসী পুরুষ ফুটবলার
তুরস্কে প্রবাসী পুরুষ ফুটবলার
তুরস্কে মিশরীয় প্রবাসী ক্রীড়াবিদ
ফ্রান্সে প্রবাসী পুরুষ ফুটবলার
ফ্রান্সে মিশরীয় প্রবাসী ক্রীড়াবিদ
মিশরের পুরুষ আন্তর্জাতিক ফুটবলার
২০২১ আফ্রিকা কাপ অব নেশনসের খেলোয়াড়
২০২৩ আফ্রিকা কাপ অব নেশনসের খেলোয়াড়
মিশরের আন্তর্জাতিক ফুটবলার
২০২৩ আফ্রিকা কাপ অব নেশন্সের খেলোয়াড়
জামালেক স্পোর্টিং ক্লাবের খেলোয়াড়
গালাতাসারায় ফুটবল ক্লাবের খেলোয়াড়
২০২১ আফ্রিকা কাপ অব নেশন্সের খেলোয়াড়
অন্তর্দৃষ্টি চর্চা সংঘ

অন্তর্দৃষ্টি চর্চা সংঘ হলো ব্যারে, ম্যাসাচুসেটসে অবস্থিত বৌদ্ধধর্ম অধ্যয়নের একটি অলাভজনক সংস্থা। এটি ১৯৭৫ সালে শ্যারন সালজবার্গ, জ্যাক কর্নফিল্ড এবং জোসেফ গোল্ডস্টেইন দ্বারা প্রতিষ্ঠিত হয়েছিল এবং থেরবাদ ঐতিহ্যের মধ্যে নিহিত।

ব্যারে, ম্যাসাচুসেটসের একটি পুরানো প্রাসাদে এর প্রথম রিট্রিট সেন্টারটি ১৪ ফেব্রুয়ারি, ১৯৭৬ সালে খোলা হয়েছিল।

শিক্ষা 
যখন রিট্রিট সেন্টার কোর্স চলছে, যে কেউ ইতোমধ্যে রিট্রিটে অংশ নিচ্ছেন না, তাদের শিক্ষার বিষয়ে সন্ধ্যার আলোচনায় যোগ দিতে স্বাগত জানানো হয়, যা ধর্ম কথা নামে পরিচিত। অন্তর্দৃষ্টি চর্চা অভিজ্ঞতা আছে যারা গ্রুপ বৈঠকে যোগদানের জন্য স্বাগত জানাই।" ধর্ম কথা বিনামূল্যে ডাউনলোডের জন্য উপলব্ধ, ধর্ম বীজ দ্বারা প্রদত্ত পরিষেবা।

তথ্যসূত্র

বহিঃসংযোগ 
 Official website
 Dharma Talks given at Insight Meditation Society -Retreat Center
 Dharma Talks given at Insight Meditation Society -Forest Refuge

১৯৭৫-এ প্রতিষ্ঠিত সংগঠন
মার্কিন যুক্তরাষ্ট্র ভিত্তিক বৌদ্ধ সংগঠন
বহুপদীর ঘাত

গণিতে, একটি বহুপদীর ঘাত () হল অ-শূন্য সহগসহ বহুপদীর একপদ (ব্যক্তিগত পদ) মাত্রার মধ্যে সর্বোচ্চ। একটি পদের ঘাত হল এতে প্রদর্শিত চলরাশির সূচকের সমষ্টি এবং এইভাবে এটি একটি অ-ঋণাত্মক পূর্ণসংখ্যা। একটি একচলবিশিষ্ট বহুপদীর জন্য বহুপদীর ঘাত হল কেবলমাত্র বহুপদীতে সংঘটিত সর্বোচ্চ সূচক। ক্রম শব্দটি ঘাত-এর সমার্থক শব্দ হিসেবে ব্যবহৃত হয়েছে কিন্তু ইদানিং অন্য কয়েকটি ধারণাকে নির্দেশ করতে পারে।

উদাহরণস্বরূপ, বহুপদী  যা  হিসাবেও লেখা যেতে পারে যার তিনটি পদ আছে। প্রথম পদটির ডিগ্রী হল ৫ (২ এবং ৩ সূচকের সমষ্টি), দ্বিতীয় পদটির ডিগ্রি হল ১ এবং শেষ পদটির ডিগ্রি হল ০। অতএব, এই বহুপদীর ডিগ্রি হল ৫, যা যেকোনো পদের সর্বোচ্চ ডিগ্রি।

একটি বহুপদীর ডিগ্রি নির্ধারণ করতে যা স্ট্যান্ডার্ড আকারে নেই, যেমন , কেউ এটিকে প্রমিত আকারে প্রসারিত করতে পারেন (বন্টন) এবং অনুরূপ পদগুলিকে একত্রিত করে; উদাহরণস্বরূপ,  ডিগ্রি হল ১, যদিও প্রতিটি সামন্ডের ডিগ্রি হল ২। কিন্তু, যখন বহুপদীকে স্ট্যান্ডার্ড আকারে বহুপদীর গুণফল হিসাবে লেখা হয় তখন এটির প্রয়োজন হয় না, কারণ একটি পণ্যের ডিগ্রি হল গুণনীয়কগুলির ডিগ্রির সমষ্টি।

ডিগ্রি অনুসারে বহুপদগুলির নাম
নিম্নোক্ত নামগুলি তাদের ডিগ্রি অনুসারে বহুপদে বরাদ্দ করা হয়েছে: 
 বিশেষ ক্ষেত্রে – শূন্য
 ০ ডিগ্রি - অ-শূন্য ধ্রুবক 
 ১ ডিগ্রি – একঘাত
 ২ ডিগ্রি – দ্বিঘাত
 ৩ ডিগ্রি – ত্রিঘাত  
 ৪ ডিগ্রি – চতুর্ঘাত 
 ৫ ডিগ্রি – পঞ্চঘাত
 ৬ ডিগ্রি – ষষ্ঠঘাত 
 ৭ ডিগ্রি – সপ্তঘাত 
 ৮ ডিগ্রি – অষ্ঠঘাত
 ৯ ডিগ্রি – নবমঘাত
 ১০ ডিগ্রি – দশমঘাত

তথ্যসূত্র 

বহুপদী
বীজগণিত
ধর্ম কথা

ধর্ম কথা বা ধর্ম উপদেশ হলো বৌদ্ধ গুরু কর্তৃক বৌদ্ধধর্মের উপর সর্বজনীন আলোচনা।

তাৎপর্য 
থেরবাদ বৌদ্ধধর্মে, বৌদ্ধ গ্রন্থ অধ্যয়ন করা এবং ভিক্ষু বা গুরুদের দ্বারা ধর্ম আলোচনা শোনা সাধারণ ও গুরুত্বপূর্ণ অনুশীলন।

কিছু জেন ঐতিহ্যে ধর্ম কথাকে তিশো হিসেবে উল্লেখ করা যেতে পারে। যাইহোক, তাইজান মায়েজুমি ও  বার্নার্ড গ্লাসম্যান এর মতে, তিশো হলো "কোন বা জেন পাঠ্যের উপর একজন জেন গুরুর আনুষ্ঠানিক ভাষ্য। তার কঠোর অর্থে, তিশো অ-দ্বৈতবাদী এবং এইভাবে এটি ধর্ম কথা থেকে আলাদা, যা বৌদ্ধ বিষয়ের উপর বক্তৃতা।" এই অর্থে, তিশো এইভাবে আনুষ্ঠানিক ধর্ম কথা। ভিয়েতনামী গুরু থিছ নহত হনহ ধর্ম কথা সম্পর্কে বলেন:

তথ্যসূত্র

বহিঃসংযোগ
Examples of recorded dharma talks in English at audiodharma.org
Examples of recorded dharma talks in English at dharmaseed.org
Tricycle: The Buddhist Review's online video dharma talks
Dharma Talk Free Distribution Magazine (Indonesia Language)
Buddhanet dharma talks
Thich Nhat Hanh dharma talks
Dhamma talks in multiple languages

বৌদ্ধ ধর্মোপদেশ
ব্যাকল্যাশ (১৯৯৯)

ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ব্যাকল্যাশ কালানুক্রমিকের অধীনে প্রচারিত  অনুষ্ঠান ছিল। এই অনুষ্ঠানটি ১৯৯৯ সালের ২৫শে এপ্রিল তারিখে মার্কিন যুক্তরাষ্ট্রের রড আইল্যান্ডের প্রভিডেন্সের প্রভিডেন্স সিভিক সেন্টারে অনুষ্ঠিত হয়েছে; যা ১৯৯৭ সালের কিং অব দ্য রিংয়ের পর এই মাঠে ডাব্লিউডাব্লিউএফের প্রথম অনুষ্ঠান ছিল।

প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপ ম্যাচে দ্য রককে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে কেন শ্যামরককে এবং একক ম্যাচে ট্রিপল এইচ এক্স-প্যাককে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।

১৯৯৯ সালের এই অনুষ্ঠানটি ব্যাকল্যাশ কালানুক্রমিকের  অনুষ্ঠান ছিল, যা ২৫শে এপ্রিল তারিখে মার্কিন যুক্তরাষ্ট্রের রড আইল্যান্ডের প্রভিডেন্সের প্রভিডেন্স সিভিক সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ
  

১৯৯৯
ব্যাকল্যাশ
এপ্রিল ১৯৯৯-এ মার্কিন যুক্তরাষ্ট্রে ঘটনা
১৯৯৯-এ রড আইল্যান্ড
রড আইল্যান্ডে ঘটনা
প্রভিডেন্সে পেশাদার কুস্তি
আহমদ বিন আইবা আল মাকদসি

আহমেদ বিন মুহাম্মদ বিন মুহাম্মদ আলাথ্রি আল-মাকদসি আরবি : (أحمد بن عبية المقدسي) (৩০ ডিসেম্বর ১৪২৭ - ৫ ডিসেম্বর ১৪৯৯) ১৫ শতকের একজন শাফিই বিচারক এবং জেরুজালেমে জন্মগ্রহণ ও বেড়ে ওঠা একজন আরব কবি ছিলেন। তিনি আইনের পাশাপাশি স্নায়ুবিজ্ঞানে পড়াশোনা করেছেন। তিনি দামেস্কে যান, যেখানে তিনি উমাইয়া বিশ্ববিদ্যালয়ে অধ্যয়ন করেন এবং প্রচার করেন। সেখানেই তিনি মারা যান, মৃত্যুর পর তাকে বাব আল-সাগীর কবরস্থানে দাফন করা হয়। তিনি মুহাম্মদ সম্পর্কে তাঁর কবিতার সংগ্রহ, তাঁর ক্যালিগ্রাফি এবং হাতের লেখার সৌন্দর্য, প্রচার এবং তাঁর বক্তৃতার জন্য সুপরিচিত।

জীবনী 
তিনি ১৪২৭ সালের ৩০ ডিসেম্বর জেরুজালেমে জন্মগ্রহণ করেন এবং সেখানেই বেড়ে ওঠেন।  তার পরিবার ছিল আলেপ্পো থেকে। তিনি সেখানে স্নায়ুবিজ্ঞান এবং আইন বিষয়ে অধ্যয়ন করেন। অবশেষে, তিনি একজন বিচারক হন, এবং সুলতান আল-আশরাফ কায়েতবেকে বরখাস্ত ও নির্বাসিত না হওয়া পর্যন্ত দামেস্কে যে আইনী রায় তিনি ১৪৭৩ সালে ধ্বংস করার জন্য জারি করেছিলেন তার শাস্তি হিসাবে তিনি তার পদে বহাল ছিলেন।   তিনি দামেস্কে চলে আসেন যেখানে তিনি উমাইয়া মসজিদে শিক্ষা দেন এবং প্রচার করেন।  ১৪৯৯ সালের ৫ ডিসেম্বর তিনি সেখানেই মারা যান।
তাকে শেখ হাম্মদের সমাধির উত্তরে বাব আল-সাগির কবরস্থানে দাফন করা হয়।

প্রকাশনা 
পাণ্ডুলিপি "চার্চের প্রশ্ন এবং মুশরিকদের অনুপ্রবেশের এক্সপোজার তদন্তের সবচেয়ে মূল্যবান রত্ন" (মূল শিরোনাম: Nafis alnafayis fi tahariy masayil alkanayis wakashf ma lilmushrikin fi dhalik min aldasayis ), এবং "কিভাবে ইহুদি মানুষের মৃত্যু ইহুদি সিনাগগ ধ্বংসের দিকে নিয়ে যায়" (মূল শিরোনাম: Wafa' aleahud fi wujub hadm kanisat alyahud ) are attributed to him.

কবিতা 
ওমর ফাররুখ তাকে "একজন পণ্ডিত, প্রচারক এবং আবেগপ্রবণ কবি হিসাবে বর্ণনা করেছিলেন, যার গানে কথা, বর্ণনা এবং নতুনত্ব ছিল।" তার কবিতার মধ্যে রয়েছে:

ما مَخلَصي في الحب من شركِ الهوى         إلا بمدح المصطفى المأمونِ

زينُ الأَعاربِ في القراعِ وفي القِرى           ليثُ الكَتائب لم يخف لمنون

بدرٌ تبدَّى في حنينٍ للوغا                        فسبى عِداهُ بصارمٍ وحنين

في البأسِ ما في الناسِ مثلُ محمدٍ               كلا، ولا في الحسنِ والتمكين

هو فاتحٌ كالحمدِ أول سورةٍ                      وجميعُ أهلِ القربِ كالتأمين.

তথ্যসূত্র 

১৪২৭-এ জন্ম
১৪৯৯-এ মৃত্যু
শরিয়া বিচারক
অরুন্ধতী রেড্ডি

অরুন্ধতী রেড্ডি (জন্ম ৪ অক্টোবর ১৯৯৭) একজন ভারতীয় মহিলা ক্রিকেটার। ২০১৮-এর, আগস্টে শ্রীলঙ্কা সফরের জন্য জাতীয় দলে তার নাম ঘোষিত হয়। সেই সিরিজেই আন্তর্জাতিক ক্রিকেটে তার অভিষেক ঘটে (১৯ সেপ্টেম্বর ২০১৮)।

২০১৮ সালের অক্টোবর ওয়েস্ট ইন্ডিজে অনুষ্ঠিত হতে চলা ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য ভারতীয় দলে তার নাম রাখা হয়। জানুয়ারি ২০২০-এ, অস্ট্রেলিয়ায় অনুষ্ঠিত হতে চলা ২০২০ আইসিসি মহিলা টি২০ বিশ্বকাপ প্রতিযোগিতার জন্য ভারতীয় দলে তার নাম রাখা হয়।

২০২১-এর মে মাসে ইংল্যান্ডের বিপক্ষে টেস্ট ম্যাচের জন্য তিনি দলে সুযোগ পান।

পূর্বে তিনি ঘরোয়া ক্রিকেটে হায়দ্রাবাদের হয়ে খেললেও, বর্তমানে ভারতীয় রেলের হয়ে বিভিন্ন ঘরোয়া ক্রিকেট প্রতিযোগিতায় অংশগ্রহণ করে থাকেন।

তথ্যসূত্র

বহিঃসংযোগ 

 

১৯৯৭-এ জন্ম
জীবিত ব্যক্তি
ভারতীয় মহিলা ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
হায়দ্রাবাদ থেকে আগত ক্রিকেটার
রাবাব আল কাদিমী

রাবাব আল-কাদিমি ছিলেন একজন ইরাকি নারীবাদী কবি এবং ডেন্টাল সার্জন, যাকে নারী কবিদের পথপ্রদর্শক হিসেবে বিবেচনা করা হয়।

প্রারম্ভিক জীবন এবং কর্মজীবন 
রাবাব আল-কাদিমি কায়রোতে জন্মগ্রহণ করেন।  তার পিতা ছিলেন ইরাকি কবি আল কাদিমী।  তার মা আয়েশা তার দশ বছর বয়সে মারা যান।  তার বাবা তাকে কবিতার প্রতি উৎসাহিত করেছিলেন। তিনি ১৯২০ ও ১৯৩০ এর দশকে লেখা লিখতে থাকেন।  এর মধ্যে কিছু লেখা এতটাই রাজনৈতিক ছিল যে মিশরীয় কর্তৃপক্ষ তাকে এবং তার বাবাকে নির্বাসনের হুমকি দিয়েছিল। যখন তিনি আঠারো বছর বয়সে উপনীত হয়েছিলেন তখন তার বাবা মারা যান। পরবর্তীকালে তাকে ইরাক পরিদর্শন করার জন্য এবং তার জীবন ও কাজের প্রতি নিবেদিত একটি স্মারক অনুষ্ঠানে যোগ দেওয়ার জন্য আমন্ত্রণ জানানো হয়েছিল।

উত্তরাধিকার 
সাহিত্যে, আল-কাদিমিকে ইরাকি নারী কবিতার অগ্রদূত হিসেবে বিবেচনা করা হয়।     আল-কাদিমি দ্বারা সংগৃহীত প্রথম কাজগুলি ১৯৬৯ সালে প্রকাশিত হয়েছিল।  তিনি ১৯৫০ সালে ইসলামিক রিভিউতে 'ইরাকের সমসাময়িক কবি'-তে স্থান পেয়েছেন । তাকে নারীবাদী লেখিকা হিসেবেও দেখা হয় এবং নারীর সমস্যাগুলোর প্রতি দৃষ্টি আকর্ষণ করার জন্য তার কাজ ব্যবহার করা হয়। "আমার লেখার কাজ আমার ক্ষত এবং আমার অপরাধ আমার জ্ঞান"

তথ্যসূত্র 

২০শ শতাব্দীর নারী চিকিৎসক
১৯৯৮-এ মৃত্যু
১৯১৮-এ জন্ম
আমাল আল জাহাভি

আমাল এ আল জাহাভি (আরবি : آمال الزهاوي) একজন ইরাকি কবি এবং লেখক ছিলেন। তিনি বাগদাদে জন্মগ্রহণ করেন এবং বাগদাদ বিশ্ববিদ্যালয় থেকে স্নাতক হন। তিনি বিভিন্ন আরবি পত্রিকায় তার কাজ প্রকাশ করেন এবং ষাটের দশকে তার কর্মজীবন শুরু করেন। তার কিছু কবিতা সংকলনের মধ্যে রয়েছে ১৯৬৯ সালে "দ্য কমান্ডো অ্যান্ড দ্য বিস্ট", ১৯৭০ সালে "মৃত্যুর সমুদ্রের উদ্দেশে" এবং ১৯৭৫ সালে "এ সার্কেল ইন দ্য লাইট, এ সার্কেল ইন দ্য ডার্ক"। আল জাহাভি সাহিত্যে একজন সক্রিয় লেখক ছিলেন। তিনি আরবি সংবাদপত্রের জন্য অনেক রাজনৈতিক নিবন্ধও লিখেছিলেন। আমাল আল জাহাভি বাগদাদে স্ট্রোকে আক্রান্ত হয়ে ৭১ বছর বয়সে মারা যান। তাকে বাগদাদের শুহাদা আল-আদমিয়াহ কবরস্থানে দাফন করা হয়।

বংশ 
তাঁর পুরো নাম আমাল আবদুলকাদির সালেহ মুহাম্মদ ফায়দি আল-জাহাভি। কবির বংশ আল-জাহাভি পরিবার, যেটি ইরাকে রাজনৈতিক এবং সাহিত্যিকভাবে পরিচিত। তিনি আল-জাহাভি পরিবারের প্রধান মুফতি শেখ মুহাম্মদ ফায়দির নাতনি।

শৈশব 
আমাল আল জাহাউই তার পরিবারের সাহিত্যিক ও রাজনৈতিক পরিবেশে বেড়ে ওঠেন, যা তার ব্যক্তিত্ব এবং আদর্শকে রূপ দেয়। তিনি তেরো বছর বয়সে লেখালেখি শুরু করেন।

কর্মজীবন 
আল জাহাভি বাগদাদ বিশ্ববিদ্যালয় থেকে আরবি ভাষায় বিএ ডিগ্রি লাভ করেন। তিনি বিভিন্ন আরবি পত্রিকায় তার কাজ প্রকাশ করেন এবং ষাটের দশকে তার কর্মজীবন শুরু করেন। তিনি আরবি সংবাদপত্রের জন্য, বিশেষ করে ইরাক এবং সিরিয়ার জন্য অনেক রাজনৈতিক নিবন্ধ লিখেছিলেন। আল জাহাভি "আলফ বা" ইরাকি ম্যাগাজিনের প্রতিষ্ঠাতা ছিলেন।

আল জাহাউই এবং তার স্বামী একটি মুদ্রণ সংস্থা প্রতিষ্ঠা করেছিলেন যাতে মুদ্রণ, প্রকাশনা এবং বিতরণের জন্য ইশতার কোম্পানির নামে একটি প্রকাশনা ঘর রয়েছে, কোম্পানির নামটি পরে "আমাল আল জাহাউই'স পাবলিকেশন্স" এ পরিবর্তন করা হয়। তিনি তরুণ কবি ও লেখকদের অনেক সাহিত্যকর্ম মুদ্রণ এবং তাদের উত্থানকে সমর্থন করতে অবদান রেখেছিলেন।

কবিতা সংকলন 
তার কয়েকটি কবিতা সংকলনের মধ্যে রয়েছে:

দ্য কমান্ডো অ্যান্ড দ্য বিস্ট, বৈরুত, ১৯৬৯।

যারা মৃত্যুর সাগর দর্শন করে, বৈরুত, ১৯৭০।

আলোতে একটি বৃত্ত, অন্ধকারে একটি বৃত্ত, বাগদাদ, ১৯৭৫।

জোসেফস ব্রাদার্স, বাগদাদ, ১৯৭৯।

ফলআউটস, বাগদাদ, ১৯৮২।

বাবা বলেছেন আমরা তাকে সাহায্য করব, বাগদাদ, ১৯৮৬।

জাদারা, ১৯৯৭।

প্রবাসী, বৈরুত, ২০০০।

মৃত্যু 
আল জাহাভি তার জীবনের শেষ দিকে অসুস্থতায় ভুগেছিলেন এবং পক্ষাঘাতগ্রস্ত হয়ে পড়েন। তিনি আল কারামা টিচিং হাসপাতালে অবস্থান করছিলেন, যেখানে তিনি ১৩ ফেব্রুয়ারি ২০১৫ সালে মারা যান। তাকে শুহাদা আল-আদমিয়াহ কবরস্থানে দাফন করা হয়।

আরো দেখুন 

 নাজিক আল-মালাইকা
 আমিরা নূর আল-দীন
 ওয়াফা আবেদ আল রাজ্জাক

তথ্যসূত্র 

ইরাকি লেখক
২০শ শতাব্দীর লেখিকা
বাগদাদের লেখক
ইরাকি লেখিকা
বাগদাদ বিশ্ববিদ্যালয়ের প্রাক্তন শিক্ষার্থী
২০১৫-এ মৃত্যু
১৯৪৬-এ জন্ম